
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2974 

31 Δεκεμβρίου 2015 


ΑΠΟΦΑΣΕΙ Σ 

Αριθμ. 131219 

Μέτρα εφαρμογής του Κανονισμού (ΕΚ) αριθμ. 1222/2009 
του Ευρωπαϊκού Κοινοβουλίου και του Συμβουλίου 
της 25ης Νοεμβρίου 2009 σχετικά με τη σήμανση των 
ελαστικών επισώτρων αναφορικά με την εξοικονό¬ 
μηση καυσίμου και άλλες ουσιώδεις παραμέτρους. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ 
ΑΝΑΣΥΓΚΡΟΤΗΣΗΣ - 

ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΤΟΥΡΙΣΜΟΥ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) Του άρθρου 2 παράγραφος 1, περίπτωση ζ και 
η' και παράγραφος 2 του Ν. 1338/1983 «Εφαρμογή του 
Κοινοτικού Δικαίου» (ΦΕΚ 34/Α/17.3.1983) όπως τροπο¬ 
ποιήθηκε με το Ν. 1440/1984 «Συμμετοχή της Ελλάδος 
στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητος Ανθρακος και Χάλυβος 
και του Οργανισμού Εφοδιασμού ΕϋΒΑΤΟΜ» (ΦΕΚ 70/ 
τ.Α721.5.1984) και το άρθρο 65 του Ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» 
(ΦΕΚ ΙΟΙ/Α'). 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.δ. 63/2005 (ΦΕΚ 98/Α72005) 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα». 

γ) Του Π.δ. 69/2015 (ΦΕΚ 113/Α72015) «Διορισμός του 
Αλεξίου Τσίπρα του Παύλου, Αρχηγού του κόμματος 
του «Συνασπισμός Ριζοσπαστικής Αριστερός» (ΣΥ.ΡΙΖ.Α.) 
ως Πρωθυπουργού». 

δ) Του Π.δ. 109/2014 (ΦΕΚ 176/Α72014) «Οργανισμός 
του Υπουργείου Υποδομών, Μεταφορών και Δικτύων» 
όπως ισχύει. 

ε) Του Π.δ. 116/2014 (ΦΕΚ 185/Α72014) «Οργανισμός 
Υπουργείου Ανάπτυξης και Ανταγωνιστικότητας» όπως 
ισχύει. 

στ) Του Π.δ. 70/2015 (ΦΕΚ 114/Α72015) «Ανασύσταση 
των Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Μεταφορά Γ ενικής Γ ραμματεί- 


ας Βιομηχανίας στο Υπουργείο Οικονομίας, Ανάπτυξης 
και Τουρισμού». 

ζ) Του Π.δ. 73/2015 (ΦΕΚ 116/Α72015) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών», περί διορισμού του Γε¬ 
ωργίου Σταθάκη του Μηνά στη θέση του Υπουργού 
Οικονομίας, Ανάπτυξης και Τουρισμού, του Παναγιώτη 
Κουρουμπλή του Ελευθερίου στη θέση του Υπουργού 
Εσωτερικών και Διοικητικής Ανασυγκρότησης και του 
Χρήστου Σπίρτζη του Παναγιώτη στη θέση του Υπουρ¬ 
γού Υποδομών, Μεταφορών και Δικτύων. 

η) Του Π.δ. 75/2015 (ΦΕΚ 117/Α72015) «Διορισμός Υφυ¬ 
πουργών», περί διορισμού του Παναγιώτη Σγουρίδη 
στη θέση του Υφυπουργού Υποδομών, Μεταφορών και 
Δικτύων. 

θ) Της υπ’ αριθμ. οικ 68225/1135/2015 (ΦΕΚ 2405/Β72015) 
Απόφασης του Πρωθυπουργού και του Υπουργού Υπο¬ 
δομών, Μεταφορών και Δικτύων «Καθορισμός αρμοδιο¬ 
τήτων Υφυπουργού Υποδομών, Μεταφορών και Δικτύων 
Παναγιώτη Σγουρίδη». 

ι) Της με αριθμ. 25288/2015 (ΦΕΚ 105/2015 - τεύχος 
Υπαλλήλων Ειδικών Θέσεων και Οργάνων Διοίκησης 
Φορέων του Δημοσίου και Ευρύτερου Δημόσιου Το¬ 
μέα) Απόφασης του Πρωθυπουργού και του Υπουργού 
Οικονομίας, Ανάπτυξης και Τουρισμού, περί διορισμού 
του Αντωνίου Παπαδεράκη του Αθανασίου, στη θέση 
του Γενικού Γραμματέα Εμπορίου και Προστασίας Κα¬ 
ταναλωτή. 

κ) Του Ν. 4177/2013 «Κανόνες ρύθμισης της αγοράς 
προϊόντων και της παροχής υπηρεσιών και άλλες δια¬ 
τάξεις» (ΦΕΚ 173/Α72013) και ιδίως των άρθρων 17, 18, 
22, 24, 25 και 26. 

2. Τον κανονισμό (ΕΚ) αριθμ. 1222/2009 του Ευρωπαϊκού 
Κοινοβουλίου και του Συμβουλίου της 25ης Νοεμβρίου 
2009 σχετικά με τη σήμανση των ελαστικών επισώτρων 
αναφορικά με την εξοικονόμηση καυσίμου και άλλες 
ουσιώδεις παραμέτρους [ΕΕ Ι_342 της 22.12.2009, σ.46], 
όπως τροποποιήθηκε και ισχύει με τελευταίες τροπο¬ 
ποιήσεις τους κανονισμούς (ΕΕ) αριθμ. 228/2011 της Επι¬ 
τροπής της 7ης Μαρτίου 2011 [ΕΕ Ι_ 62 της 09.03.2011, 
σ.1] και (ΕΕ) αριθμ. 1235/2011 της Επιτροπής της 29ης 
Νοεμβρίου 2011 [ΕΕ 1.317 της 30.11.2011, σ.17]. 

3. Τον Κανονισμό (ΕΚ) αριθμ. 765/2008 του Ευρωπαϊκού 
Κοινοβουλίου και του Συμβουλίου της 9ης Ιουλίου 2008 
για τον καθορισμό των απαιτήσεων διαπίστευσης και 

εποπτείας της αγοράς όσον αφορά την εμπορία των 
προϊόντων και την κατάργηση του κανονισμού (ΕΟΚ) 
αριθμ. 339/93 του Συμβουλίου. 

4. Την ανάγκη ύπαρξης μιας ενιαίας ρύθμισης, σε πλή¬ 
ρη εναρμόνιση με την κοινοτική νομοθεσία, κανονισμός 
(ΕΚ) 1222/2009, η οποία να καθορίζει τις αρμοδιότητες 
των αρχών, τις διαδικασίες ελέγχου, και επιβολής κυ¬ 
ρώσεων. 

5. Την ανάγκη να καθιερωθεί μια συστηματική προ¬ 
σέγγιση για την αποτελεσματική παρακολούθηση της 
αγοράς προς όφελος των καταναλωτών και του υγιούς 
ανταγωνισμού. 

6. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Σκοπός και αντικείμενο 

Σκοπός της παρούσας απόφασης είναι η λήψη συμπλη¬ 
ρωματικών μέτρων για την αποτελεσματική εφαρμογή 
του κανονισμού (ΕΚ) αριθμ. 1222/2009 του Ευρωπαϊκού 
Κοινοβουλίου και του Συμβουλίου της 25ης Νοεμβρίου 
2009 όπως ισχύει σχετικά με τη σήμανση των ελαστικών 
επισώτρων αναφορικά με την εξοικονόμηση καυσίμου 
και άλλες ουσιώδεις παραμέτρους, στόχος του οποίου 
είναι: 

1. Να αυξηθεί η ασφάλεια και η οικονομική και πε¬ 
ριβαλλοντική απόδοση των οδικών μεταφορών μέσω 
της προώθησης οικονομικών σε καύσιμα, και ασφαλών 
ελαστικών επισώτρων με χαμηλά επίπεδα θορύβου και 

2. Να καθοριστεί το πλαίσιο παροχής εναρμονισμένων 
πληροφοριών για τις παραμέτρους των ελαστικών επι¬ 
σώτρων μέσω σήμανσης, δίνοντας στους καταναλωτές 
τη δυνατότητα να προβαίνουν σε τεκμηριωμένες επι¬ 
λογές όταν αγοράζουν ελαστικά. 

Άρθρο 2 

Πεδίο εφαρμογής 

1. Οι διατάξεις της παρούσας απόφασης αφορούν τα 
ελαστικά επίσωτρα των κατηγοριών ΟΙ, 02 και 03. 

2. Η παρούσα κοινή υπουργική απόφαση δεν αφορά: 

α) αναγομωμένα ελαστικά. 

β) επαγγελματικά ελαστικά παντός εδάφους. 

γ) ελαστικά σχεδιασμένα αποκλειστικώς προκειμένου 
να τοποθετούνται σε οχήματα που ταξινομήθηκαν για 
πρώτη φορά πριν από την 1η Οκτωβρίου 1990. 

δ) εφεδρικά ελαστικά προσωρινής χρήσης τύπου Τ. 

ε) ελαστικά κατηγοριών ταχύτητας κάτω των 80 Ι<ιίπ/Ιί· 

στ) ελαστικά των οποίων η ονομαστική διάμετρος 
σώτρου δεν υπερβαίνει τα 254 πιπι ή είναι 635 ηηηη ή 
μεγαλύτερη. 

ζ) ελαστικά εξοπλισμένα με πρόσθετα εξαρτήματα 
για τη βελτίωση των ιδιοτήτων πρόσφυσης, όπως τα 
ελαστικά με καρφιά. 

η) ελαστικά σχεδιασμένα για να τοποθετηθούν μόνον 
σε οχήματα προοριζόμενα αποκλειστικά για αγώνες. 

Άρθρο 3 

Ορισμοί 

Για τους σκοπούς της παρούσας απόφασης: 

1) Ως «ελαστικά κατηγοριών 01, 02 και 03» νοούνται οι 
κατηγορίες ελαστικών επισώτρων όπως ορίζονται στο 
άρθρο 8 του κανονισμού (ΕΚ) αριθμ. 661/2009 [ΕΕ Ι_200 
της 31.07.2009 σ.1] όπως ισχύει. 


2) Ως «εφεδρικό ελαστικό προσωρινής χρήσης τύπου 
Τ» νοείται ο τύπος εφεδρικού ελαστικού προσωρινής 
χρήσης που σχεδιάστηκε για να χρησιμοποιείται υπό 
εσωτερική πίεση υψηλότερη της καθιερωμένης για συ¬ 
νήθη και ενισχυμένα ελαστικά. 

3) Ως «σημείο πώλησης» νοείται ο χώρος όπου τα 
ελαστικά εκτίθενται ή αποθηκεύονται και πωλούνται 
στους τελικούς χρήστες, περιλαμβανομένων των χώ¬ 
ρων επίδειξης αυτοκινήτων σε ό,τι αφορά ελαστικά που 
πωλούνται στους τελικούς χρήστες χωρίς να έχουν 
τοποθετηθεί στα οχήματα. 

4) Ως «τεχνικό διαφημιστικό υλικό» νοούνται τα τεχνι¬ 
κά εγχειρίδια, τα διαφημιστικά φυλλάδια, τα ενημερω¬ 
τικά φυλλάδια και οι κατάλογοι (είτε αυτά διατίθενται 
σε έντυπη, ηλεκτρονική ή σε μορφή που παρέχεται στο 
διαδίκτυο), καθώς και οι ιστοσελίδες, σκοπός των οποί¬ 
ων είναι η εμπορία ελαστικών σε τελικούς χρήστες ή 
διανομείς, και τα οποία περιγράφουν τις συγκεκριμένες 
τεχνικές παραμέτρους ενός ελαστικού. 

5) Ως «τεχνική τεκμηρίωση» νοούνται οι πληροφορίες 
που αφορούν τα ελαστικά, στις οποίες περιλαμβάνονται 
ο κατασκευαστής και το εμπορικό σήμα του ελαστικού, 
η περιγραφή του τύπου ελαστικού ή της ομάδας ελα¬ 
στικών που καθορίστηκε για τη δήλωση της κατηγορίας 
εξοικονόμησης καυσίμου, της κατηγορίας πρόσφυσης 
σε υγρό οδόστρωμα και της κατηγορίας και μετρού- 
μενης τιμής εξωτερικού θορύβου κύλισης καθώς και οι 
εκθέσεις δοκιμών και η ακρίβεια δοκιμής. 

6) Ως «κατασκευαστής» νοείται κάθε φυσικό ή νομικό 
πρόσωπο που κατασκευάζει προϊόν ή που αναθέτει σε 
άλλους το σχεδίασμά ή την κατασκευή προϊόντος και 
διοχετεύει στην αγορά το προϊόν αυτό υπό την επω¬ 
νυμία ή το εμπορικό σήμα του. 

7) Ως «εισαγωγέας» νοείται κάθε φυσικό ή νομικό πρό¬ 
σωπο εγκατεστημένο εντός της Ευρωπαϊκής Ένωσης 
(ΕΕ), το οποίο διαθέτει στην αγορά της ΕΕ προϊόν από 
τρίτη χώρα. 

8) Ως «εξουσιοδοτημένος αντιπρόσωπος» νοείται κάθε 
φυσικό ή νομικό πρόσωπο, εγκατεστημένο στην ΕΕ, που 
έχει λάβει γραπτή εντολή από τον κατασκευαστή να 
ενεργεί εξ ονόματος του για την εκτέλεση συγκεκρι¬ 
μένων καθηκόντων σχετικών με τις υποχρεώσεις του 
κατασκευαστή βάσει του παρόντος κανονισμού. 

9) Ως «προμηθευτής» νοείται ο κατασκευαστής ή ο 
εξουσιοδοτημένος εκπρόσωπός του στην ΕΕ ή ο ει¬ 
σαγωγέας. 

10) Ως «διανομέας» νοείται κάθε φυσικό ή νομικό πρό¬ 
σωπο της αλυσίδας εφοδιασμού, εκτός του προμηθευ¬ 
τή ή του εισαγωγέα, το οποίο διαθέτει ελαστικό στην 
αγορά. 

11) Ως «κυκλοφορία στην αγορά» νοείται κάθε προ¬ 
σφορά προϊόντος για διανομή ή χρήση στην αγορά της 
ΕΕ στο πλαίσιο εμπορικής δραστηριότητας, είτε επί 
πληρωμή είτε δωρεάν. 

12) Ως «τελικός χρήστης» νοείται ο καταναλωτής, κα¬ 
θώς και ο διαχειριστής στόλου ή η επιχείρηση οδικών 
μεταφορών, ο οποίος αγοράζει ή αναμένεται να αγο¬ 
ράσει ένα ελαστικό. 

13) Ως «ουσιώδης παράμετρος» νοείται μια παρά¬ 
μετρος του ελαστικού όπως η αντίσταση κύλισης, η 
πρόσφυση σε υγρό οδόστρωμα ή ο εξωτερικός θόρυ¬ 
βος κύλισης, η οποία έχει σημαντικές επιπτώσεις στο 

περιβάλλον, στην οδική ασφάλεια ή στην υγεία κατά 
τη χρήση. 

14) Ως «τύπος ελαστικού» νοείται το ελαστικό που 
ανήκει σε κατηγορία ελαστικών που δεν διαφέρουν ως 
προς την επωνυμία του κατασκευαστή ή το εμπορικό 
σήμα, το χαρακτηρισμό του μεγέθους ελαστικού, των 
κατηγοριών χρήσης, τη δομή, την κατηγορία ταχύτη¬ 
τας, τον δείκτη ή δείκτες ικανότητας φόρτισης και τη 
διατομή του. 

15) «Διάθεση» νοείται η θέση για πρώτη φορά σε κυ¬ 
κλοφορία προϊόντος. 

16) «Υπεύθυνος διάθεσης» νοείται κάθε φυσικό ή νομικό 
πρόσωπο εγκατεστημένο στην Ελλάδα, το οποίο υπό 
την ιδιότητα του προμηθευτή ή του διανομέα διαθέτει 
προϊόν στην ελληνική αγορά. 

Άρθρο 4 

Υποχρεώσεις των προμηθευτών ελαστικών 

1. Οι προμηθευτές πρέπει να διασφαλίζουν ότι τα ελα¬ 
στικά κατηγορίας 01 και 02, τα οποία παραδίδονται σε 
διανομείς ή τελικούς χρήστες: 

α) είναι εφοδιασμένα με αυτοκόλλητο στο πέλμα τους 
το οποίο εμφανίζει σήμανση που υποδεικνύει την κα¬ 
τηγορία εξοικονόμησης καυσίμου, την κατηγορία εξω¬ 
τερικού θορύβου κύλισης και τη μετρούμενη τιμή, και, 
κατά περίπτωση, την κατηγορία πρόσφυσης σε υγρό 
οδόστρωμα, όπως οι παράμετροι αυτές ορίζονται στο 
παράρτημα I μέρος Α, Γ και Β αντίστοιχα της παρούσας. 

ή 

β) συνοδεύονται, για κάθε παραδιδόμενη παρτίδα 
ενός ή περισσοτέρων ίδιων ελαστικών, από σήμανση 
σε έντυπη μορφή που υποδεικνύει την κατηγορία εξοι¬ 
κονόμησης καυσίμου, την κατηγορία και τη μετρούμενη 
τιμή εξωτερικού θορύβου κύλισης, και, κατά περίπτωση 
την κατηγορία πρόσφυσης σε υγρό οδόστρωμα, όπως 
οι παράμετροι αυτές ορίζονται στο παράρτημα I. μέρος 
Α, Γ και Β αντίστοιχα της παρούσας . 

2. Η μορφή του αυτοκόλλητου και της σήμανσης που 
αναφέρονται στην παράγραφο 1 είναι αυτή που προδι¬ 
αγράφεται στο παράρτημα II της παρούσας. 

3. Οι προμηθευτές οφείλουν να δηλώνουν, στο τεχνι¬ 
κό διαφημιστικό υλικό, συμπεριλαμβανομένων και των 
ιστοσελίδων τους, την κατηγορία εξοικονόμησης καυσί¬ 
μου, την κατηγορία και τη μετρούμενη τιμή εξωτερικού 
θορύβου κύλισης και, κατά περίπτωση, την κατηγορία 
πρόσφυσης σε υγρό οδόστρωμα των ελαστικών 01, 02 
και 03, όπως οι παράμετροι αυτές ορίζονται στο παράρ¬ 
τημα I και με τη σειρά που καθορίζεται στο παράρτημα 
III της παρούσας. 

4. Οι προμηθευτές οφείλουν να θέτουν στη διάθεση 
των αρμοδίων αρχών κατόπιν αιτήματος τους φάκε¬ 
λο τεχνικής τεκμηρίωσης για χρονικό διάστημα πέντε 
ετών μετά την διάθεση στην αγορά του τελευταίου 
ελαστικού ενός δεδομένου τύπου ελαστικών. Η τεχνική 
τεκμηρίωση πρέπει να είναι επαρκώς αναλυτική ώστε 
να επιτρέπει στις αρχές να πιστοποιούν την ακρίβεια 
των παρεχόμενων στη σήμανση πληροφοριών σχετικά 
με την εξοικονόμηση καυσίμου, την πρόσφυση σε υγρό 
οδόστρωμα και τον εξωτερικό θόρυβο κύλισης. 

Άρθρο 5 

Υποχρεώσεις των διανομέων ελαστικών 

1. Οι διανομείς πρέπει να διασφαλίζουν ότι: 

α) τα ελαστικά στο σημείο πώλησης φέρουν το αυ¬ 
τοκόλλητο που παρέχεται από τους προμηθευτές σύμ¬ 


φωνα με το άρθρο 4 παράγραφος 1 στοιχείο α) της 
παρούσας σε εμφανώς ορατή θέση, 

ή 

β) πριν από την πώληση του ελαστικού, η σήμανση 
που προβλέπεται στο άρθρο 4 παράγραφος 1 στοιχείο 
β) της παρούσας, παρουσιάζεται στον τελικό χρήστη 
και εμφανίζεται ευκρινώς σε άμεση γειτνίαση με το 
ελαστικό στο σημείο πώλησης. 

2. Στις περιπτώσεις όπου τα ελαστικά προς πώληση 
δεν είναι ορατά από τον τελικό χρήστη, οι διανομείς 
παρέχουν στον τελικό χρήστη πληροφορίες σχετικά με 
την κατηγορία εξοικονόμησης καυσίμου, την κατηγορία 
πρόσφυσης σε υγρό οδόστρωμα και την κατηγορία και 
τη μετρούμενη τιμή εξωτερικού θορύβου κύλισης των 
συγκεκριμένων ελαστικών. 

3. Για τα ελαστικά 01, 02 και 03, οι διανομείς δη¬ 
λώνουν, την κατηγορία εξοικονόμησης καυσίμου, τη 
μετρούμενη τιμή εξωτερικού θορύβου κύλισης και, 
κατά περίπτωση, την κατηγορία πρόσφυσης σε υγρό 
οδόστρωμα, όπως οι παράμετροι αυτές ορίζονται στο 
παράρτημα I της παρούσας, επί των τιμολογίων ή των 
αποδείξεων ή σε έντυπα που παραδίδονται μαζί με τα 
τιμολόγια ή τις αποδείξεις στους τελικούς χρήστες όταν 
αγοράζουν ελαστικά. 

Άρθρο 6 

Υποχρεώσεις των προμηθευτών 
και διανομέων οχημάτων 

Όταν προσφέρεται στους τελικούς χρήστες στο ση¬ 
μείο πώλησης η δυνατότητα επιλογής μεταξύ διαφόρων 
ελαστικών για τον εξοπλισμό καινούργιου οχήματος που 
σκοπεύουν να αποκτήσουν, οι προμηθευτές και οι διανο¬ 
μείς οχημάτων οφείλουν να παρέχουν πριν από την πώ¬ 
ληση πληροφορίες, για κάθε προσφερόμενο ελαστικό, 
σχετικά με την κατηγορία εξοικονόμησης καυσίμου, την 
κατηγορία και τη μετρούμενη τιμή εξωτερικού θορύβου 
κύλισης, και, όπου ισχύει, την κατηγορία πρόσφυσης σε 
υγρό οδόστρωμα για τα ελαστικά 01 02 και 03, όπως 
παρατίθενται στο παράρτημα I και με τη σειρά που 
καθορίζεται στο παράρτημα III της παρούσας. Οι πληρο¬ 
φορίες αυτές πρέπει να περιλαμβάνονται τουλάχιστον 
στο τεχνικό διαφημιστικό υλικό. 

Άρθρο 7 

Αρμόδιες Αρχές - αρμοδιότητες 

Αρμόδιες αρχές για την εφαρμογή της παρούσας 
απόφασης ορίζονται: 

α) Η Διεύθυνση Θεσμικών Ρυθμίσεων και Εποπτείας 
Αγοράς Προϊόντων και Υπηρεσιών της Γ ενικής Γ ραμ- 
ματείας Εμπορίου και Προστασίας Καταναλωτή του 
Υπουργείου Οικονομίας, Ανάπτυξης και Τουρισμού για 
την κατάρτιση, τον έλεγχο και το συντονισμό προγραμ¬ 
μάτων εποπτείας της αγοράς, ώστε να διασφαλίζεται 
ότι οι προμηθευτές και οι διανομείς τηρούν τις υποχρεώ¬ 
σεις που προβλέπονται από τις διατάξεις των άρθρων 4, 
5 και 6 της παρούσας καθώς και για τη συμμετοχή υπαλ¬ 
λήλων της σε στοχευμένους ή/και έκτακτους ελέγχους. 

β) Η Διεύθυνση Τεχνολογίας Οχημάτων του Υπουρ¬ 
γείου Υποδομών, Μεταφορών και Δικτύων για την 
εφαρμογή της παραγράφου 4 του άρθρου 4, όταν 
απαιτηθεί σύμφωνα με τον κανονισμό. Ειδικότερα για 
την εφαρμογή της παραγράφου α του Παραρτήματος 
IV της παρούσας με απόφαση του Υπουργού Υποδο¬ 
μών, Μεταφορών και Δικτύων ανάλογα με την τεχνική 
δυνατότητα της χώρας σε απαιτούμενα εργαστήρια, 

καθορίζονται οι όροι λεπτομερούς εφαρμογής με την 
ανάθεση της διενέργειας των δοκιμών σε κατάλληλους 
φορείς ή εργαστήρια. 

γ) Οι Διευθύνσεις Ανάπτυξης, Τμήματα Εμπορίου των 
Π.Ε. της χώρας για τη διενέργεια ελέγχων κατόπιν κα¬ 
ταγγελιών που αφορούν επιχειρήσεις εγκατεστημένες 
στην περιοχή αρμοδιότητας τους και για τη συμμετοχή 
σε προγράμματα εποπτείας της αγοράς. 

Άρθρο 8 

Διοικητικές Κυρώσεις 

(άρθρο 12 κανονισμού (ΕΚ) αριθμ. 1222/2009 
και άρθρο 41 κανονισμού αριθμ. 765/2008) 

1. Κατά των παραβατών της παρούσης επιβάλλεται 
από τις διενεργούσες τον έλεγχο αρχές, χρηματικό πρό¬ 
στιμο από πεντακόσια Ευρώ (500€) το ελάχιστο έως 
τριάντα χιλιάδες Ευρώ (30.000€) το μέγιστο αθροιστικά 
ανά έλεγχο για διαπιστώμενες παραβάσεις, ως κάτωθι: 

α) Δύο χιλιάδες Ευρώ (2.000 €) ανά τύπο ελαστικού 
για κάθε μια από τις παραβάσεις των παραγράφων 1, 
2, και 3 του άρθρου 4. 

β) Τέσσερις χιλιάδες Ευρώ (4.000 €) ανά τύπο ελαστι¬ 
κού για παράβαση της παραγράφου 4 του άρθρου 4. 

γ) Πεντακόσια Ευρώ (500 €) ανά τύπο ελαστικού για 
κάθε μια από τις παραβάσεις των παραγράφων 1,2 και 
3 του άρθρου 5. 


δ) Χίλια Ευρώ (1.000 €) ανά τύπο ελαστικού για παρά¬ 
βαση του άρθρου 6. 

2. Σε περίπτωση υποτροπής για την ίδια παράβαση 
εντός τριετίας, το ποσό του αντίστοιχου επιβαλλομένου 
χρηματικού προστίμου διπλασιάζεται και σε περίπτωση 
επανειλημμένης υποτροπής εντός του ίδιου χρονικού 
διαστήματος το ποσό του αντίστοιχου χρηματικού προ¬ 
στίμου τριπλασιάζεται. 

3. Οι ανωτέρω διοικητικές κυρώσεις επιβάλλονται σύμ¬ 
φωνα με τις διατάξεις των άρθρων 24, 25 και 26 του 
Ν. 4177/2013 «Κανόνες ρύθμισης της αγοράς προϊόντων 
και της παροχής υπηρεσιών και άλλες διατάξεις» (ΦΕΚ 
Α7173/2013), όπως εκάστοτε ισχύουν. 

4. Όταν οι προμηθευτές δεν είναι εγκατεστημένοι 
στην Ελλάδα, οι διοικητικές κυρώσεις επιβάλλονται σε 
βάρος των υπευθύνων διάθεσης. 

Άρθρο 9 

Μεταβατικές διατάξεις 

Τα άρθρα 4, 5 και 6 δεν ισχύουν για ελαστικά που 
παρήχθησαν πριν από την 1η Ιουλίου 2012. 

Άρθρο 10 
Έναρξη ισχύος 

Η ισχύς της παρούσας αρχίζει από την ημερομηνία 
δημοσίευσής της στην Εφημερίδα της Κυβερνήσεως. 

ΠΑΡΑΡΤΗΜΑ I 

ΔΙΑΒΑΘΜΙΣΗ ΤΩΝ ΠΑΡΑΜΕΤΡΩΝ ΕΛΑΣΤΙΚΩΝ 

Μέρος Α: Κατηγορίες ως προς την εξοικονόμηση καυσίμου 

Η κατηγορία ως προς την εξοικονόμηση καυσίμου πρέπει να καθορίζεται βάσει του συντελεστή 
αντίστασης κύλισης (ββ(Γ) σύμφωνα με την κλίμακα «Α» έως «0» που καθορίζεται παρακάτω 
και μετράται σύμφωνα με το παράρτημα 6 του κανονισμού αριθ. 117 της ΟΕΕ/ΗΕ και τις 
μεταγενέστερες τροποποιήσεις του και ευθυγραμμίζεται σύμφωνα με τη διαδικασία του 
παραρτήματος Ι\/α. 

Εάν ένας τύπος ελαστικού εγκριθεί για περισσότερες της μιας κατηγορίες ελαστικών (π.χ. 01 και 
€2), η κλίμακα διαβάθμισης που χρησιμοποιείται για τον προσδιορισμό της κατηγορίας ως προς 
την εξοικονόμηση καυσίμου του συγκεκριμένου ελαστικού πρέπει να είναι αυτή που 
εφαρμόζεται στην υψηλότερη κατηγορία ελαστικού (π.χ. 02, όχι 01). 


Ελαστικά κατηγορίας 01 

Ελαστικά κατηγορίας 02 

Ελαστικά κατηγορίας 03 

ΚΚΟ σε Ιίς/Ι 

Κατηγορία ως 
προς την 
εξοικονόμηση 
καυσίμου 

σε Ι< 9 Λ 

Κατηγορία 
ως προς την 
εξοικονόμησ 
η καυσίμου 

£/?0 σε 

Κατηγορία 
ως προς την 
εξοικονόμησ 
η καυσίμου 

ΚΚΟ < 6,5 

Α 

ΡΡΟ < 5,5 

Α 

ΡΡΟ < 4,0 

Α 

6,6 < ΡΡΟ < 7,7 

Β 

5,6 < ΡΡΟ < 6,7 

Β 

4,1 < ρρσ< 5,0 

Β 

7,8 < ΚΚΟ < 9,0 

0 

6,8 < ΚΚΟ < 8,0 

0 

5,1 < ΚΚΟ < 6,0 

0 

Άδειο 

0 

Άδειο 

0 

6,1 < ΡΡΟ < 7,0 

ϋ 

9,1 < ΡΡΟ < 10,5 

Ε 

8,1 < ΡΡΟ < 9,2 

Ε 

7,1 < ΡΡΟ < 8,0 

Ε 

10,6< ΡΡΟ < 12,0 

Ρ 

9,3 < ΡΡβ < 10,5 

Ρ 

ΚΚΟ> 8,1 

Ρ 

κκε > ΐ2,ι 

5 

ΡΡΟ > 10,6 

5 

Άδειο 

5 


Μέρος Β: Κατηγορίες ως προς την πρόσφυση σε υγρό οδόστρωμα 

1. Η κατηγορία των ελαστικών κατηγορίας 01 ως προς την πρόσφυση σε υγρό οδόστρωμα 
πρέπει να προσδιορίζεται βάσει του δείκτη πρόσφυσης σε υγρό οδόστρωμα (Ο) σύμφωνα με 
την κλίμακα «Α» έως «0» που καθορίζεται στον κατωτέρω πίνακα και υπολογίζεται 
σύμφωνα με το σημείο 3 και μετράται σύμφωνα με το παράρτημα V του εν θέματι 
Κανονισμού 

2. Η κατηγορία των ελαστικών κατηγορίας 02 και 03 ως προς την πρόσφυση σε υγρό 
οδόστρωμα πρέπει να προσδιορίζεται βάσει του δείκτη πρόσφυσης σε υγρό οδόστρωμα (Ο) 
σύμφωνα με την κλίμακα «Α» έως «Ο» που υπολογίζεται σύμφωνα με το σημείο 3 και 
μετράται σύμφωνα με το πρότυπο 150 15222:2011. 

3. Υπολογισμός του δείκτη πρόσφυσης σε υγρό οδόστρωμα (Ο) 


(3 = <3(Τ) - 0,03 

όπου: Ο(Τ) = δείκτης πρόσφυσης σε υγρό οδόστρωμα του υποψήφιου ελαστικού όπως 
μετράται σε έναν κύκλο δοκιμής 


Ελαστικά κατηγορίας 01 

Ελαστικά κατηγορίας 02 

Ελαστικά κατηγορίας 03 

σ 

Κατηγορία 
ως προς την 
πρόσφυση 
σε υγρό 
οδόστρωμα 

α 

Κατηγορία 
ως προς την 
πρόσφυση 
σε υγρό 
οδόστρωμα 

α 

Κατηγορία 
ως προς την 
πρόσφυση 
σε υγρό 
οδόστρωμα 

1,55 < β 

Α 

1,40 < Ο 

Α 

1,25 < σ 

Α 

1,40 < σ < 1,54 

Β 

1,25 < β < 1,39 

Β 

1,10 < Ο < 1,24 

Β 

1,25 < σ < 1,39 

Ο 

1,10 < (3 < 1,24 

Ο 

0,95 < Ο < 1,09 

Ο 

Άδειο 

Ο 

Άδειο 

Ο 

0,80 < β < 0,94 

Ο 

1,10 < σ < 1,24 

Ε 

0,95 < Ο < 1,09 

Ε 

0,65 < α < 0,79 

Ε 

β < 1,09 

Ρ 

β < 0,94 

Ρ 

β < 0,64 

Ρ 

Άδειο 

Ο 

Άδειο 

Ο 

Άδειο 

<3 


Μέρος Γ: Κατηγορίες και μετρούμενη τιμή εξωτερικού Θορύβου κύλισης 

Η μετρούμενη τιμή εξωτερικού θορύβου κύλισης (Ν) δηλώνεται σε άθοΐβθΙ και υπολογίζεται 
σύμφωνα με τον κανονισμό αριθ. 117 της ΟΕΕ/ΗΕ και τις μεταγενέστερες τροποποιήσεις του. 

Η κατηγορία εξωτερικού θορύβου κύλισης καθορίζεται βάσει των οριακών τιμών (ΟΤ) που 
προβλέπονται στο μέρος Γ του παραρτήματος II του κανονισμού (ΕΚ) αριθ. 661/2009 ως εξής: 


Ν οεό Β 


Ν < ΟΤ - 3 


ΟΤ - 3 < Ν < ΟΤ 


Κατηγορία εξωτερικού θορύβου 
κύλισης 


#>ι 


Ν > ΟΤ 

ΠΑΡΑΡΤΗΜΑ II 

ΜΟΡΦΗ ΤΗΣ ΣΗΜΑΝΣΗΣ 

1. Σχέδιο σήμανσης 

1.1. Η σήμανση που αναφέρεται στο άρθρο 4 παράγραφος 1 και στο άρθρο 5 παράγραφος 1 
της παρούσας απόφασης πρέπει να συμμορφώνεται προς την παρακάτω εικόνα: 

1.2. Τα ακόλουθα σχήματα παρέχουν τις προδιαγραφές για τη σήμανση: 


5 ΓΠΓΠ 2,5 ΓΠΓΠ 5 ΓΠΓη 



- Ρ 


5 ηηηη 5 ηηπη 


75 ηηηη 


1.3. Η σήμανση πρέπει να έχει πλάτος τουλάχιστον 75 πίπί και ύψος 110 ιτιηη. Εάν η σήμανση 
τυπώνεται σε μεγαλύτερες διαστάσεις, το περιεχόμενό της πρέπει εντούτοις να παραμένει 
ανάλογο των ως άνω προδιαγραφών. 

1.4. Η σήμανση πρέπει να συμμορφώνεται προς τις ακόλουθες προδιαγραφές: 

α) Τα χρώματα είναι ΟΜΎΚ — κυανό, ματζέντα, κίτρινο και μαύρο— και υποδεικνύονται 
σύμφωνα με αυτό το παράδειγμα: 00-70-Χ-00: 0 % κυανό, 70 % ματζέντα, 100 % 
κίτρινο, 0 % μαύρο. 

β) Οι αριθμοί που παρατίθενται παρακάτω αναφέρονται στις λεζάντες που υποδεικνύονται 

στο σημείο 1.2: 

(ΐ) Εξοικονόμηση καυσίμου 

Εικονόγραμμα όπως απεικονίζεται: πλάτος: 19,5 ιπιτι, ύψος: 18,5 ιπιτι — Πλαίσιο για 
το εικονόγραμμα: 3,5 ρΐ, πλάτος: 26 πίππ, ύψος: 23 πτιηη — Πλαίσιο για 
διαβάθμιση: γραμμή: 1 ρΐ — Τέλος πλαισίου: γραμμή: 3,5 ρΐ, πλάτος: 36 πίππ — 
Χρώμα: Χ-10-00-05. 

( 2 ) Πρόσφυση σε υγρό οδόστρωμα 

Εικονόγραμμα όπως απεικονίζεται: πλάτος: 19 πίγπ, ύψος: 19 πίππ — Πλαίσιο για 

εικονόγραμμα: γραμμή: 3,5 ρΐ, πλάτος: 26 γπγπ, ύψος: 23 ιτιηη — Πλαίσιο για 

διαβάθμιση: γραμμή: 1 ρΐ — Τέλος πλαισίου: γραμμή: 3,5 ρΐ, πλάτος: 26 πίπί — 
Χρώμα: Χ-10-00-05. 

(3) Εξωτερικός θόρυβος κύλισης 

Εικονόγραμμα όπως απεικονίζεται: πλάτος: 14 γπγπ, ύψος: 15 ιτιηη — Πλαίσιο για 

εικονόγραμμα: γραμμή: 3,5 ρΐ, πλάτος: 26 πίπί, ύψος: 24 πίπί — Πλαίσιο για 

διαβάθμιση: γραμμή: 1 ρΐ — Τέλος πλαισίου: γραμμή: 3,5 ρϊ, ύψος: 24 γτίγτί — 
Χρώμα: Χ-10-00-05. 

(4) Περίγραμμα σήμανσης γραμμή:1,5ρ£-Χρώμα: Χ-10-00-05 

(5) Κλίμακα Α-Ο 

Βέλη : ύψος: 4,75 πίπί, κενό: 0,75 πίπί, μαύρη γραμμή: 0,5 ρΐ — χρώματα: 

- Α: Χ-00-Χ-00. 

- Β: 70-00-Χ-00. 

- Ο: 30-00-Χ-00. 

- Ο: 00-00-Χ-00. 

- Ε: 00-30-Χ-00. 

- Ρ: 00-70-Χ-00. 

- <3: 00-Χ-Χ-00. 

Κείμενο : ΗθΙνθϋοα ΒοΙά 12 ρΐ, 100 % λευκό, μαύρο πλαίσιο: 0,5 ρΐ. 

(6) Διαβάθμιση 

Βέλος: πλάτος: 16 πίπί, ύψος: 10 πίπί, 100 % μαύρο 

Κείμενο : ΗεΙνβΙϊε^ ΒοΙϋ 27 ρΐ, 100 % λευκό. 

(7) Γραμμές στην κλίμακα: γραμμή:0,5ρ1 , διάκενο διακεκομμένης γραμμής:5,5ιτιηη. 
100% μαύρο 

(8) Κείμενο κλίμακας: ΗθΙνθΐίοα ΒοΙά 11ρ1, 100% μαύρο 

(9) Μετρώμενη τιμή εξωτερικού ήχου κύλισης 

Βέλος: πλάτος: 25,25 πίπί, ύψος: 10 πίπί, 100 % μαύρο- 

Κείμενο : ΗοΙνοΙΐοα ΒοΙά 20 ρΐ, 100 % λευκό- 

Κείμενο μονάδας: ΗθΙνθΙΐεθ ΒοΙά 13 ρΐ, 100 % λευκό. 

(ίο) Λογότυπο ΕΕ: πλάτος: 9πίπί , ύψος 6πίγπ. 

(ΐΐ) Αναφορά κανονισμού: ΗθΙνθ1ίε3 Κθςυΐ3Γ 7,5 ρϋ, 100 % μαύρο 

Αναφορά κατηγορίας ελαστικού·. ΗεΙνβΙίοα ΒοΙά 7,5 ρΐ, 100 % μαύρο. 

( 12 ) Κατηγορία εξωτερικού θορύβου κύλισης, όπως προβλέπεται στο μέρος Γ του 
παρατήματος I : πλάτος 8,25ιτιηΓΐ-100% μαύρο 

γ) Το φόντο πρέπει να είναι λευκό. 

1.5. Η κατηγορία ελαστικού (01 ή 02) υποδεικνύεται στη σήμανση υπό τη μορφή που 
περιγράφεται στην εικόνα στο σημείο 1.2. 


2. Αυτοκόλλητο 

2.1. Το αυτοκόλλητο που αναφέρεται στα άρθρα 4 παράγραφος 1 και 5 παράγραφος 1 
αποτελείται από δύο μέρη: ί) σήμανση τυπωμένη στη μορφή που περιγράφεται στο σημείο 
1 του παρόντος παραρτήματος και ϋ) κενό πεδίο τυπωμένο σύμφωνα με τις προδιαγραφές 
που περιγράφονται στο σημείο 2.2 του παρόντος παραρτήματος. 

2.2. Οι προμηθευτές πρέπει να προσθέτουν την επωνυμία ή το εταιρικό σήμα τους, τη γραμμή 
και τις διαστάσεις του ελαστικού, τον δείκτη φόρτισης, την κατηγορία ταχύτητας και άλλες 
τεχνικές προδιαγραφές στο αυτοκόλλητο μαζί με τη σήμανση σε οποιοδήποτε χρώμα, 
διαστάσεις και σχέδιο, υπό την προϋπόθεση ότι αυτά δεν θα ακυρώνουν ή δεν θα 
παρεμβάλλονται στο κείμενο της σήμανσης που καθορίζεται στο σημείο 1 του παρόντος 
παραρτήματος. Η συνολική επιφάνεια του αυτοκόλλητου δεν υπερβαίνει τα 250 ατι 2 και το 
συνολικό ύψος του αυτοκόλλητου δεν υπερβαίνει τα 220 ιτιιτι. 

ΠΑΡΑΡΤΗΜΑ III 

Πληροφορίες που παρέχονται στο τεχνικό διαφημιστικό υλικό 

1. Οι πληροφορίες για τα ελαστικά παρέχονται με τη σειρά που καθορίζεται παρακάτω: 
ί) κατηγορία ως προς την εξοικονόμηση καυσίμου (γράμμα Α έως Ο)· 

Η) κατηγορία ως προς την πρόσφυση σε υγρό οδόστρωμα (γράμμα Α έως Ο)· 
ίϋ) μετρούμενη τιμή εξωτερικού θορύβου κύλισης (άΒ). 

2. Οι πληροφορίες που παρέχονται στο σημείο 1 πρέπει να πληρούν τις ακόλουθες απαιτήσεις: 
ί) να είναι ευανάγνωστες* 

ϋ) να είναι εύληπτες* 

ίϋ) εάν υπάρχει διαφορετική διαβάθμιση για συγκεκριμένο τύπο ελαστικού ανάλογα με τις 
διαστάσεις ή άλλες παραμέτρους, πρέπει να δηλώνεται το εύρος μεταξύ του ελαστικού με 
τις χειρότερες και τις βέλτιστες επιδόσεις. 

3. Οι προμηθευτές πρέπει να παρέχουν επίσης στον δικτυακό τους τόπο: 

ί) σύνδεσμο με τη σχετική ιστοσελίδα της Επιτροπής που είναι αφιερωμένη στον παρόντα 
κανονισμό* 

ϋ) επεξήγηση του εικονογράμματος που τυπώνεται στη σήμανση* 

ίϋ) δήλωση που επισημαίνει το γεγονός ότι η πραγματική εξοικονόμηση καυσίμου και η 
οδική ασφάλεια εξαρτώνται σε μεγάλο βαθμό από τη συμπεριφορά των οδηγών, και 
ειδικότερα τα ακόλουθα: 

- ότι η οικολογική οδήγηση μπορεί να μειώσει σημαντικά την κατανάλωση καυσίμου, 

- ότι πρέπει να ελέγχεται τακτικά η πίεση του ελαστικού για την καλύτερη δυνατή 
πρόσφυση σε υγρό οδόστρωμα και τα καλύτερα δυνατά χαρακτηριστικά 
εξοικονόμησης καυσίμου, 

- ότι η απόσταση ακινητοποίησης πρέπει πάντοτε να τηρείται αυστηρά. 

ΠΑΡΑΡΤΗΜΑ IV 

Διαδικασία επαλήθευσης 

Η συμμόρφωση των δηλωθεισών κατηγοριών εξοικονόμησης καυσίμου και πρόσφυσης σε υγρό 
οδόστρωμα, καθώς της δηλωθείσας κατηγορίας εξωτερικού θορύβου κύλισης και της 
δηλωθείσας τιμής αξιολογείται για κάθε τύπο ελαστικού ή κάθε ομάδα ελαστικών όπως ορίζεται 
από τον προμηθευτή, σύμφωνα με μία από τις ακόλουθες διαδικασίες: 

α) (ί) πρώτα δοκιμάζεται ένα μεμονωμένο ελαστικό ή σειρά ελαστικών. Εάν οι μετρούμενες 
τιμές αντιστοιχούν στις δηλωθείσες κατηγορίες ή στη δηλωθείσα τιμή εξωτερικού θορύβου 
κύλισης λαμβανόμενων υπόψη των ανοχών του πίνακα 1, το ελαστικό θεωρείται ότι 
υπεβλήθη επιτυχώς στη δοκιμή- και 

(Μ) εάν οι μετρούμενες τιμές δεν αντιστοιχούν στις δηλωθείσες κατηγορίες ή στη δηλωθείσα 
τιμή εξωτερικού θορύβου κύλισης εντός του εύρους τιμών του πίνακα 1, τρία επιπλέον 
ελαστικά ή σειρές ελαστικών υποβάλλονται σε δοκιμή. Για την αξιολόγηση της 
συμμόρφωσης προς τις δηλωθείσες πληροφορίες εντός του εύρους τιμών του πίνακα 1 
χρησιμοποιείται η μέση τιμή μέτρησης που προκύπτει από τα τρία ελαστικά ή σειρές 
ελαστικών που υποβλήθηκαν σε δοκιμή- ή 

β) σε περίπτωση που οι σημασμένες κατηγορίες ή τιμές απορρέουν από αποτελέσματα δοκιμών 
για έγκριση τύπου που προέκυψαν σύμφωνα με την οδηγία 2001/43/ΕΚ, τον κανονισμό 
(ΕΚ) αριθ. 661/2009, ή τον κανονισμό αριθ. 117 της ΟΕΕ/ΗΕ και τις μεταγενέστερες 
τροποποιήσεις τους, τα κράτη μέλη μπορούν να χρησιμοποιούν τα στοιχεία των μετρήσεων 
που προκύπτουν από τις δοκιμές συμμόρφωσης ελαστικών παραγωγής. 

Οι αξιολογήσεις των στοιχείων των μετρήσεων από τις δοκιμές συμμόρφωσης ελαστικών 
παραγωγής πρέπει να λαμβάνουν υπόψη τα επιτρεπόμενα περιθώρια που ορίζονται στον πίνακα 
1 . 


Πίνακας 1 


Μετρούμενη παράμετρος 

Ανοχές επαλήθευσης 

Συντελεστής αντίστασης κύλισης 
(εξοικονόμηση καυσίμου) 

Η ευθυγραμμισμένη μετρούμενη τιμή 
δεν υπερβαίνει κατά περισσότερο από 
0,3 1<9/10001<9 το άνω όριο (ανώτατη 
τιμή του συντελεστή αντίστασης 
κύλισης ΡΡΟ) της δηλωθείσας 
κατηγορίας. 

Εξωτερικός θόρυβος κύλισης 

Η μετρούμενη τιμή δεν υπερβαίνει 
κατά περισσότερο από 1 όΒ(Α) τη 
δηλωθείσα τιμή του Ν. 

Πρόσφυση σε υγρό οδόστρωμα 

Η μετρούμενη τιμή δεν είναι 
μικρότερη από το κατώτατο όριο 
(κατώτατη τιμή του (3) της 
δηλωθείσας κατηγορίας. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 17 Δεκεμβρίου 2015 

